CELEX: 32015R0639
Language: lt
Date: 2015-04-23 00:00:00
Title: 2015 m. balandžio 23 d. Komisijos reglamentas (ES) 2015/639, kuriuo dėl silicio dioksido (E 551) naudojimo polivinilo alkoholio polietilenglikolio skiepytajame kopolimere (E 1209) iš dalies keičiamas Europos Parlamento ir Tarybos reglamento (EB) Nr. 1333/2008 III priedas (Tekstas svarbus EEE)

24.4.2015   
            
            
               LT
            
            
               Europos Sąjungos oficialusis leidinys
            
            
               L 106/16
            
         KOMISIJOS REGLAMENTAS (ES) 2015/639
   2015 m. balandžio 23 d.
   kuriuo dėl silicio dioksido (E 551) naudojimo polivinilo alkoholio polietilenglikolio skiepytajame kopolimere (E 1209) iš dalies keičiamas Europos Parlamento ir Tarybos reglamento (EB) Nr. 1333/2008 III priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį,
   kadangi:
   
               (1)
            
            
               Reglamento (EB) Nr. 1333/2008 III priede nustatytas Sąjungos maisto priedų, leidžiamų naudoti maisto prieduose, maisto fermentuose, kvapiosiose medžiagose, maistingosiose medžiagose, sąrašas ir jų naudojimo sąlygos;
            
         
               (2)
            
            
               pagal Europos Parlamento ir Tarybos reglamento (EB) Nr. 1331/2008 (2) 3 straipsnio 1 dalyje nurodytą bendrą procedūrą šie sąrašai gali būti atnaujinti Komisijos iniciatyva arba gavus prašymą;
            
         
               (3)
            
            
               Komisijos reglamentu (ES) Nr. 685/2014 (3) leidžiama naudoti polivinilo alkoholio polietilenglikolio skiepytąjį kopolimerą (PVA-PEG skiepytąjį kopolimerą) (E 1209) kietuosiuose maisto papilduose;
            
         
               (4)
            
            
               siekiant pagerinti polimero miltelių skvarbumo savybes, silicio dioksidas (E 551) yra naudojamas PVA-PEG skiepytajame kopolimere. Numatoma silicio dioksido pernaša galutiniame maisto produkte naudojant PVA-PEG skiepytąjį kopolimerą yra 300–500 mg/kg. Šiame lygmenyje silicio dioksidas neatlieka jokios technologinės funkcijos maisto papilduose;
            
         
               (5)
            
            
               Europos maisto saugos tarnyba įvertino PVA-PEG skiepytojo kopolimero, naudojamo kaip maisto priedas, saugą ir padarė išvadą, kad jį naudojant kaip plėvelę pagal siūlomas naudojimo paskirtis maisto papilduose pavojaus saugai nekyla (4). Saugos vertinime nagrinėtas ir nurodytas silicio dioksido naudojimas PVA-PEG skiepytajame kopolimere;
            
         
               (6)
            
            
               todėl tikslinga leisti naudoti silicio dioksidą PVA-PEG skiepytajame kopolimere;
            
         
               (7)
            
            
               taigi Reglamento (EB) Nr. 1333/2008 III priedo 2 dalį reikėtų atitinkamai iš dalies pakeisti;
            
         
               (8)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 III priedo 2 dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2008 12 31, p. 16.
   
      (2)  2008 m. gruodžio 16 d. Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą (OL L 354, 2008 12 31, p. 1).
   
      (3)  2014 m. birželio 20 d. Komisijos reglamentas (ES) Nr. 685/2014, kuriuo dėl kietuosiuose maisto papilduose esančio polivinilo alkoholio polietilenglikolio skiepytojo kopolimero iš dalies keičiamas Europos Parlamento ir Tarybos reglamento (EB) Nr. 1333/2008 II priedas ir Komisijos reglamento (ES) Nr. 231/2012 priedas (OL L 182, 2014 6 21, p. 23).
   
      (4)  EFSA Journal 2013; 11 (8): 3303.
   
      PRIEDAS
      Reglamento (EB) Nr. 1333/2008 III priedo 2 dalyje po trečio įrašo, skirto maisto priedui E 551, įterpiamas šis įrašas:
      
         
                     „E 551
                  
                  
                     Silicio dioksidas
                  
                  
                     5 000  mg/kg preparato
                  
                  
                     E 1209 polivinilo alkoholio polietilenglikolio skiepytasis kopolimeras“